Gestur Hovgaard institutleiðari í Grønlandi Gestur Hovgaard er settur í starv sum leiðari á deildunum fyri samfelag, búskap og journalistikk á Ilisimatusarfik-lærda háskúlanum í Nuuk í Grønlandi. Tað skrivar gransking. fo. Gestur er í dag lektari í samfelagsvísindum og útbúgvingarleiðari á Søgu- og Samfelagsdeildini á Fróðskaparsetrinum og næstformaður i Granskingarnevndini. Hann tekur við fullum starvi í heyst, men fer longu í vár at taka nakrar uppgávur á seg. Gestur fer í farloyvi frá starvinum á Fróðskaparsetrinum, men heldur eftir ætlan fram í Granskingarnevndini, til skeiðið er runnið.